钦定古今图书集成/明伦汇编/氏族典/第381卷 > 《廖用贤尚友录》 > 李云
## 钦定古今图书集成/明伦汇编/氏族典/第381卷 > 《廖用贤尚友录》 > 李云

按《后汉书李云传》：“云字行祖，甘陵人，性好学，善阴阳，
初举孝廉，再迁白马令。桓帝延熹二年，诛梁冀，而中
常侍单超等五人并封列侯，又立民女亳氏为皇后，
数月闲封者四人。是时地数震裂，众灾频降。云素刚，
乃露布上书，移副三府，有曰：‘帝者，谛也。今官位错乱，
小人谄进，财货公行，政化日损，是帝欲不谛乎’？帝震”
怒，逮云：送黄门北寺狱，死狱中。